Nafarroako Parlamentuko Mahaiak, 2020ko azaroaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Aranzazu Biurrun Urpegui andreak aurkeztutako galdera, lehendik dauden eraikinetan energia-birgaitzearen arloko jarduketak egiteko dirulaguntzen deialdiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko azaroaren 16an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Arantza Biurrun Urpeguik, Legebiltzarreko Erregelamenduan ezarritakoaren babesean, honako galdera hau egiten dio bigarren lehendakariorde eta Lurralde Antolamenduko, Etxebizitzako, Paisaiako eta Proiektu Estrategikoetako kontseilariari, Osoko Bilkuran ahoz erantzun dezan:

Otsailaren 4ko Nafarroako Aldizkari Ofizialean argitara eman zen Etxebizitzako zuzendari nagusiaren ebazpen bat, lehendik dauden eraikinetan energia-birgaitzearen arloko jarduketak egiteko dirulaguntzen deialdia onesten duena.

Zertan da aipatu deialdia eta nola integratzen da energia-birgaitzearen arlorako Nafarroan dauden gainerako laguntzetan?

Iruñean, 2020ko azaroaren 6an

Foru parlamentaria: Arantza Biurrun Urpegui